《秋日承庐陵曲山萧寿春过林居来谒临别赋赠一首》
元代·刘崧

秋露满园桑叶飞，远烦江上问柴扉。青山古道独行晚，白发故人相见稀。

细雨高原禾黍熟，斜阳疏树橘橙肥。残年甚欲留君住，何事骊驹只赋归。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。